ടി20 ലോകകപ്പ്: ഇന്ത്യയുടെ മത്സരങ്ങള് ഇങ്ങനെ ടി20 ലോകകപ്പിനുള്ള മത്സരക്രമങ്ങള് ഐസിസി പുറത്തുവിട്ടു. യോഗ്യതാ മത്സരങ്ങള് ഒമാന്, അബുദാബി, ഷാര്ജ എന്നീ വേദികളിലും സൂപ്പര് 12 മത്സരങ്ങള് അബുദാബി, ദുബായ്, ഷാര്ജ എന്നീ വേദികളിലുമായാണ് നടക്കുക. യോഗ്യതാ മത്സരങ്ങള്ക്ക് ശേഷം ഒക്ടോബര് 23 മുതല് സൂപ്പര് 12 മത്സരങ്ങള് ആരംഭിക്കും. പിറ്റേന്ന്, ഒക്ടോബര് 24 മുതലാണ് ഇന്ത്യയുടെ മത്സരങ്ങള്ക്ക് തുടക്കമാവുക. t20 world cup india സൂപ്പര് 12 ഘട്ടത്തില് ഗ്രൂപ്പ് രണ്ടിലാണ് ഇന്ത്യ. ഇന്ത്യക്കൊപ്പം പാകിസ്താ, അഫ്ഗാനിസ്ഥാന്, ന്യൂസീലന്ഡ് എന്നീ ടീമുകളാണ് ഗ്രൂപ്പ് രണ്ടിലേക്ക് നേരിട്ട് യോഗ്യത നേടിയത്. ഇവര്ക്കൊപ്പം എ ഗ്രൂപ്പിലെ രണ്ടാം സ്ഥാനക്കാരും ബി ഗ്രൂപ്പിലെ ഒന്നാം സ്ഥാനക്കാരും ഗ്രൂപ്പിലുണ്ട്. ഒക്ടോബര് 24ന് ചിരവൈരികളായ പാകിസ്താനെതിരെയാണ് ഇന്ത്യയുടെ ആദ്യ മത്സരം. ദുബായിലാണ് മത്സരം നടക്കുക. ഒക്ടോബര് 31നു നടക്കുന്ന രണ്ടാം മത്സരത്തില് ന്യൂസീലന്ഡ് ഇന്ത്യയുടെ എതിരാളികളാവും. ഈ മത്സരവും ദുബായിലാണ്. നവംബര് മൂന്നിനാണ് ഇന്ത്യയുടെ മൂന്നാം മത്സരം. അഫ്ഗാനിസ്ഥാനെതിരെ അബുദാബിയിലാണ് ഈ മത്സരം നടക്കുക. Read Also : ടി20 ലോകകപ്പ് മത്സരക്രമം പുറത്തുവിട്ട് ഐസിസി ഇന്ത്യപാക് മത്സരം ഒക്ടോബര് 24ന് നവംബര് അഞ്ചാം തീയതി നടക്കുന്ന നാലാം മത്സരത്തില് യോഗ്യതാ റൗണ്ടിലെ ബി ഗ്രൂപ്പില് ഒന്നാം സ്ഥാനക്കാരായി എത്തിയ ടീമാണ് ഇന്ത്യയുടെ എതിരാളികള്. ദുബായിലാണ് മത്സരം. എട്ടാം തീയതിയാണ് ഇന്ത്യയുടെ അവസാന സൂപ്പര് 12 മത്സരം. എ ഗ്രൂപ്പില് രണ്ടാം സ്ഥാനക്കാരായി അവസാന 12ലെത്തിയ ടീമിനെയാണ് ഇന്ത്യ ഈ മത്സരത്തില് നേരിടുക. ഈ മത്സരവും ദുബായിലാണ്. എല്ലാ മത്സരങ്ങളും ഇന്ത്യന് സമയം രാത്രി 7.30നാണ് നടക്കുക. ലോകകപ്പ് യോഗ്യതാ മത്സരങ്ങള് ഒക്ടോബര് 17നാണ് ആരംഭിക്കുക. ഒക്ടോബര് 23 മുതലാണ് സൂപ്പര് 12 മത്സരങ്ങള് ആരംഭിക്കുക. നവംബര് 8ന് ഗ്രൂപ്പ് ഘട്ട മത്സരങ്ങള് അവസാനിക്കും. യോഗ്യതാ മത്സരങ്ങളില് ഒമാന്പാപ്പുവ ന്യൂ ഗിനിയ മത്സരമാണ് ആദ്യ നടക്കുക. സ്കോട്ട്ലന്ഡ്, ബംഗ്ലാദേശ് എന്നിവരാണ് ഗ്രൂപ്പ് ബിയിലെ മറ്റ് ടീമുകള്. ഒമാനിലാണ് ഗ്രൂപ്പ് ബി മത്സരങ്ങള്.ഗ്രൂപ്പ് എയില് അയര്ലന്ഡ്, നെതര്ലന്ഡ്, ശ്രീലങ്ക, നമീബിയ എന്നീ ടീമുകളാണ് ഉള്ളത്. അബുദാബിയിലും ഷാര്ജയിലുമായാണ് മത്സരങ്ങള്. ഒക്ടോബര് 22 വരെയാണ് യോഗ്യതാ മത്സരങ്ങള്. ഇരു ഗ്രൂപ്പിലും ആദ്യ രണ്ട് സ്ഥാനങ്ങളില് ഫിനിഷ് ചെയ്യുന്ന ടീമുകള് സൂപ്പര് 12ല് കളിക്കും. Story Highlight: t20 world cup india fixtures